เมื่อวานผ่าฟันคุดแล้ววันนี้เนื้อคั่นตัวปวดเมื่อย
สวัสดีค่ะงานการผ่าฟันคุด เป็นการทำการหัตถการอย่างนึง ที่มีแผลเปิดในช่องปาก หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้จากที่กล่าวมา หลังผ่าฟันคุด 1-2 วันแรก อาจจะยังปวด บวม มีการอักเสบ ทำให้รู้สึกอ่อนเพลีย ล้าได้ แต่ควรเป็นชั่วคราวหายได้เองถ้ายังมีอาการครั่นเนื้อครั่นตัว ปวดเมื่อยมากขึ้นเรื่อยๆ แม้เวลาผ่านไปหลายวันแล้ว วัดไข้ได้เกิน 37.8 องศา ร่วมกับมีอาการปวดบวมตรงที่ผ่าฟันคุดมาก อาจมีการอักเสบหรือติดเชื้อใดๆที่ควรกลับไปพบแพทย์ที่ดูแลเพื่อตรวจประเมินเพิ่มเติมการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้